2016. gada 6. septembrī Noteikumi Nr. 592

Rīgā (prot. Nr. 44  11. §)

**Grozījumi Ministru kabineta 2011. gada 1. februāra noteikumos Nr. 89 "Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi"**

Izdoti saskaņā ar Izglītības

[likuma](http://www.likumi.lv/doc.php?id=50759) 14. panta 35. punktu

Izdarīt Ministru kabineta 2011. gada 1. februāra noteikumos Nr. 89 "Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi" (Latvijas Vēstnesis, 2011, 19. nr.) šādus grozījumus:

1. Izteikt 3. punktu šādā redakcijā:

"3. Noteikumi attiecas uz izglītojamiem, kas apgūst pirmsskolas izglītības, vispārējās izglītības un profesionālās izglītības programmas (izņemot profesionālās tālākizglītības, profesionālās pilnveides izglītības un profesionālās ievirzes izglītības programmas)."

1. Izteikt 7. punktu šādā redakcijā:

"7. Ja izglītojamais nav apmeklējis izglītības iestādi un vairāk nekā trīs mācību dienas nav apguvis pirmsskolas izglītības programmu vai vairāk nekā 20 mācību stundas semestrī – vispārējās izglītības un profesionālās izglītības programmu un izglītības iestādei nav informācijas par neierašanās iemeslu vai iemesls nav uzskatāms par attaisnojošu, izglītības iestāde nekavējoties Valsts izglītības informācijas sistēmā ievada informāciju par izglītojamā kavējumiem un to iemesliem (ja tie ir zināmi), kā arī rīcību to novēršanai."

1. Papildināt noteikumus ar 7.1 un 7.2punktu šādā redakcijā:

"7.1 Informāciju par tāda izglītojamā neattaisnotiem kavējumiem, kurš iegūst izglītību tālmācības formā, kā arī kavējumu iemesliem un rīcību to novēršanai izglītības iestāde ievada Valsts izglītības informācijas sistēmā, ja izglītojamais vairāk nekā trīs reizes pēc kārtas nav reģistrējies tiešsaistē bez attaisnojoša iemesla.

7.2 Pašvaldības izglītības pārvaldes iestāde vai izglītības speciālists, ievērojot Valsts izglītības informācijas sistēmā ievadīto informāciju, ja nepieciešams, sadarbībā ar izglītības iestādi un citām institūcijām, tostarp sociālo dienestu un bāriņtiesu, noskaidro izglītības iestādes neapmeklēšanas cēloņus un koordinē to novēršanu."

4. Papildināt noteikumus ar 9. punktu šādā redakcijā:

"9. Izglītības kvalitātes valsts dienests reizi gadā apkopo un analizē Valsts izglītības informācijas sistēmā ievadīto informāciju un sniedz metodisku atbalstu pašvaldībām un izglītības iestādēm priekšlaicīgas mācību pārtraukšanas risku mazināšanai."

Ministru prezidents Māris Kučinskis

Izglītības un zinātnes ministrs Kārlis Šadurskis